Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 542

3. Az összkezesség tiltásának pénzügyi következményeit enyhítő intézkedések Valahányszor az összkezesség alkalmazása az I. mellékletbeli árukra ideiglenesen megtiltásra került, az összkezességek birtokosai kérelem útján alkalmazhatnak egyedi kezességet. Mindazonáltal a következő különleges feltételeket kell alkalmazni: — az egyedi kezességet speciális garancia okmány formájában nyújtják be, amely hivatkozik e Mellékletre, és kizárólag a döntésben hivatkozott árukra terjed ki; — ez az egyedi kezesség kizárólag a kezesség okmányban meghatározott indító hivatalnál használható fel; — felhasználható több egyidejű vagy egymást követő eljáráshoz feltéve, hogy azokra az aktuális eljárásokra, amelyeknek az elintézése még nem történt meg, az összes érintett összeg nem haladja meg az egyedi kezesség összegét, — valahányszor egy ilyen egyedi kezességgel fedett egységes árutovábbítási eljárásnál a mentesítés megtörténik, a tevékenységhez tartozó összeg felszabadul, és újra felhasználható egy másik tevékenység fedezésére a kezesség maximális összege által szabott határig.

Source: https://magyarkozlony.hu/hivatalos-lapok/7178cb4a02e2e52e21ae4daddc77be4492e96a32/dokumentumok/cbf4bbe28abedd5b3644708c03bdc8756bd5d14e/letoltes